OpenLLM-France/wikimedia huggingface dataset:
# Kariolisi

Kariolisia kromatinaren erabateko disolbaketa da, ADNasaren aktibitatearen ondoriozkoa den disolbaketa nuklear bat gertatzea esan nahi duena. Zelula kariolisiaren ondoren mikroskopioan soilik eosinak koloratutako orban uniforme bat bezala ikusten da. Kariolisiaren aurretik ohi kariorrexia gertatzen da, eta nagusiki nekrosiaren ondorioz gertatzen da, apoptosian kariorrexiaren ondoren ohi nukleoa gorputz apoptotikoetan disolbatzen den bitartean.

## Ikus, gainera

* Apoptosi
* Nekrosi
* Piknosi
* Kariorrexi

## Kanpo estekak

* Datuak: Q1621038
# Karioka

Karioka izan daiteke:
* Karioka, 500-800 gr bitarteko legatza;
* Karioka, Rio de Janeiro hirian jaiotako pertsona.
# Kariokroita

Kariokroita silikato motako minerala da.

## Ezaugarriak

Kariokroita silikato mineralaren formula kimikoa hau da: ${\ce {(Na,Sr)3(Fe^{3+},Mg)10[Ti2Si12O37] * (H2O,O,OH)17}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Caryochroite: Mineral information, data and localities.» www.mindat.org (Noiz kontsultatua: 12-05-2019).
# Karine Ferri

Karine Jalabert (Suresnes, 1982ko apirilaren 25a), Karine Ferri izen artistikoz ezaguna, frantziar modelo eta telebista aurkezlea da, Absolument Stars edo Fan de Stars saioetan egindako lanagatik ezaguna dena.
* Datuak: Q3193283
* Multimedia: Karine Ferri / Q3193283
# Kenmare (Ipar Dakota)

Kenmare Ipar Dakotako hiri bat da. Ward konderrian kokatua dago. 2010ean 1.096 biztanle zituen, 3,22 kilometro koadrotan banatuta.

## Ikus, gainera

* Ward konderria

## Kanpo estekak

* Datuak: Q2278280
# Kennard (Nebraska)

Kennard Nebraskako herri bat da. Washington konderrian kokatua dago. 2010ean 361 biztanle zituen, 0,77 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q2181665
* Multimedia: Kennard, Nebraska / Q2181665
# Kenmore (Washington)

Kenmore Ameriketako Estatu Batuetako hiri bat da. King konderrian dago, Washington estatuan. 23.914 biztanle ditu, 16,147512 kilometro koadroko azaleran banatuta.

## Ikus, gainera

* King konderria

## Kanpo estekak

* Datuak: Q588640
* Multimedia: Kenmore, Washington / Q588640
# Kennacraig

Kennacraig, Eskoziako gaeleraz: Ceann na Creige, Eskoziako udalerri bat da, Kintyre penintsulan eta Argyll eta Bute konderrian. Bertan, ferry ontzientzako kaia dago.

## Kanpo estekak

* Datuak: Q3112023
* Multimedia: Kennacraig / Q3112023
# Kennard (Indiana)

Kennard Indianako herri bat da. Henry konderrian kokatua dago. 2010ean 471 biztanle zituen, 1,09 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2105471
* Multimedia: Kennard, Indiana / Q2105471
# Kenmore (Perth eta Kinross)

Kenmore, Eskoziako gaeleraz: A' Cheannmhor, Eskoziako herri txiki bat da, Perth eta Kinross eremu administratiboan.

## Kanpo estekak

* Datuak: Q459768
* Multimedia: Kenmore, Perth and Kinross / Q459768
# Kenmu Berrezartzea

* Japoniako historia
* Jōmon Aroa (K. a. X. mendea-K. a. 300)
* Yayoi Aroa (K. a. 300-K. o. 250)
* Kofun Aroa (250-538)
* Asuka Aroa (538-710)
* Nara Aroa (710-794)
* Heian Aroa (794-1185)
* Kamakura Aroa (1185-1333)
* Kenmu Berrezartzea
* Muromachi Aroa (1336-1573)
* Nanboku-chō
* Sengoku (1478-1605)
* Azuchi–Momoyama Aroa (1568–1603)
* Nanban
* Edo Aroa (1603-1868)
* Bakumatsu
* Meiji Aroa (1868-1912)
* Meiji Berrezartzea
* Taishō Aroa (1912-1926)
* Shōwa Aroa (1926-1989)
* Heisei Aroa (1989-2019)
* Reiwa Aroa (2019-egun)
Kenmu Berrezartzea (japonieraz: 建武の新政, Kenmu no shinsei) 1333tik 1336 arte iraun zuen Japoniako historiaren garai bat izan zen. Garai honek, Kamakura shogunerriaren erorketa adierazten du, Go-Daigo Enperadorea, herrialdean kontrol inperiala berrezartzen saiatu zenean, baina enperadorearen alde zegoen Ashikaga Takauji jeneralak bere burua shogun izendatu eta Ashikaga shogunerria sortu zuenean huts egin zuen, Berrezartzea erabat amaituz.

## Kanpo estekak

* Datuak: Q826021
* Multimedia: Kenmu Restoration / Q826021
# Kenn (Alemania)

Kenn Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 2.548 biztanle zituen 3,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q174435
* Multimedia: Kenn (Rhineland-Palatinate) / Q174435
# Kennard (Texas)

Kennard Texasko hiri bat da. Houston konderrian kokatua dago. 2010ean 337 biztanle zituen, 3,36 kilometro koadrotan banatuta.

## Ikus, gainera

* Houston konderria

## Kanpo estekak

* Datuak: Q478554
* Multimedia: Kennard, Texas / Q478554
# Kenmore (New York)

Kenmore New York estatuko herri bat da. Erie konderrian kokatua dago. 2010ean 15.423 biztanle zituen, 3,72 kilometro koadrotan banatuta.

## Ikus, gainera

* Erie konderria

## Kanpo estekak

* Datuak: Q3452755
* Multimedia: Kenmore, New York / Q3452755
# Joana Vasconcelos

Joana Vasconcelos (Paris, 1971), artista portugesa da. Lisboan bizi eta bertan lan egiten du. 1990eko hamarkadaren erdialdetik bere lana maiz jarri du erakusgai. 2005eko Veneziako 51. Bienalean Andregaia (A Noiva) lanarekin parte hartu ondoren egin zen nazioartean ezaguna bere obra. 2018an atzera begirako bat izan du Guggenheim Bilbao Museoan, Zure Ispilua Naiz.
2023ko uztailetik urrira Eivissako Arte Garaikidearen Museoan (MACE) emakumearen boterea aldarrikatu eta emakumeei omenaldia egin zien Vakyrie crown/ Valkiria koroa lanaren bidez. Lan hori ohial brodatu, pasamaneria delakoaz eta crochet edo kako-orratz hialez egina dago, uharteko emakumeen iragan neketsu eta sakrifikatuaren lekuko.

## Estiloa

Vasconcelosen ekoizpenak erreferentzia egiten dio Portugalgo kultura herrikoiari (Barcelosko oilarra, Viana do Casteloko bihotza edo Bordalo Pinheiroren zeramikak bereganatzen ditu), bai eta arte garaikidearen baitako eztabaida teoriko berrienei ere, artelanen interpretazioan ikuslearen parte-hartzea errazteko borondateari dagokionez.
Material arrunt ugari erabiltzen ditu artistak, hala nola, etxetresna elektrikoak, azulejuak, ehunak, medikamentuak, pixalekuak, eltzeak edo plastikozko mahai-tresnak... Esate baterako, A Noiva/Neskalaguna, argi-armiarma bat da osoki tanpoiekin egina. Vasconcelosen eskulturek oparotasuna eta kromatismoa dituzte ezaugarri nagusi: mugimendua, argia eta soinua dute batzuetan, eta eskala handian eginak dira gehienak: zapata takoidun erraldoi bat kasu, lapikoekin egina.
Umore-sena ere erakusten du eta identitate-auziei ere heltzen die: kontu oso intimoetatik gai sozio-politiko unibertsaletaraino, nola diren emigrazioa edo emakumearen esplotazioa.

## Erakusketak eta lanak

2012an Versaillesko Jauregian bere lana erakusgai jarri zuen lehenengo emakumea izan zen, baita hori egin zuen artistarik gazteena ere. Bera baino lehenago han izandako artistak dira, adibidez Jeff Koons, Xavier Veilhan eta Bernar Venet frantziarrak, eta Takashi Murakami.
Lan nabarmenak:
* Trafaria hondartza (Trafaria Praia) proiektua, Veneziako 55. Bienaleko Portugalen Pabilioiarako;
* The World Belongs to You erakusketa kolektiboaren parte-hartzea Palazzo Grassi/François Pinault Foundation jauregian, Venezia (2011);
* Lisboako Museu Coleção Berardo museoak eskaini zion lehenengo atzera begirakoa (2010).
* Atzera begirakoa, Guggenheim Bilbao Museoan, Zure Ispilua Naiz (2018).

## Erreferentziak

* ↑ «Joana Vasconcelos | Artista | Guggenheim Bilbao Museoa» joanavasconcelos.guggenheim-bilbao.eus (Noiz kontsultatua: 2018-08-24).
* ↑ (Gaztelaniaz) Portocarrero, Enrique. (2023-07-11). «Joana Vasconcelos reivindica en Ibiza el poder de la mujer» El Correo (Noiz kontsultatua: 2023-07-13).
* ↑ (Gaztelaniaz) Ferrer, Laura. (2023-07-06). «Joana Vasconcelos corona a las mujeres del pasado de Ibiza» Noudiari.es (Noiz kontsultatua: 2023-07-13).
* ↑ «Joana Vasconcelos» joanavasconcelos.com (Noiz kontsultatua: 2018-08-25).
* Datuak: Q463908
* Multimedia: Joana Vasconcelos / Q463908
# Joana d'Arc (Tolosa Okzitaniako metroa)

B linea (Tolosako metroa) :
Joana d'Arc (Jeanne-d'Arc, frantsesez) Tolosa Okzitaniako metroaren geltokia da, Tolosa Okzitania udalerrian kokatuta dagoena, boulevard de Strasbourg eta rue Jeanne d'Arc artean hain zuzen.
Geltokia 2007ko ekainaren 30an ireki zen, Tolosa Okzitaniako metroaren linea Bòrdaroja eta Ramonvila arteko luzapenarekin.

## Sarbideak

* Boulevard de Strasbourg
* Rue Jeanne d'Arc

## Historia

2007ko ekainaren 30an ireki zen Joana d'Arc geltokia.

## Geltokia

* Alboko nasa, jaitsiera eskuinetik
* ←    Jean Jaurès eta Ramonvilaraino
* Compans-Caffarelli eta Bòrdarojaraino →
* Alboko nasa, jaitsiera eskuinetik

## Konexioak
### Igarotze azkarreko autobusa

Geltokia L1 eta L9 linearekin konekta da.

### Hiriko busa

Geltokia 15 23 29 39 45 70 Aéroport Cimetières Noctambus eta Ville linearekin konekta da.

### Hiriarteko busa

Geltokia Arc-en-Ciel sarearen 318, 319, 357, 358, 359, 361, 364, 380 eta 383 linearekin konekta da.

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).

## Ikus, gainera

* Tolosa Okzitaniako metroa
* B linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q3175951
* Multimedia: Jeanne d'Arc (Toulouse metro) / Q3175951
# Joandingo geltokia

Joandin Lapurdiko autobus geltoki bat da, Baiona udalerriko Caradoc auzoan kokatuta dagoena.
Geltokia 2019ko irailaren 2an ireki zen.

## Sarbideak

* Marcel Breuer hiribidea, 154

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Jouandin" bezala ezagutzen zen.

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89995712
iea  Tram'Busa :
# Joana Seymour

    Artikulu hau erregina ezkontideari buruzkoa da; aktorea gaitzat duena beste hau da: «Jane Seymour (aktorea)»
Joana Seymour (ingelesez: Jane Seymour; Wiltshire, c. 1508- Hampton Court jauregia, 1537ko urriaren 24a) Ingalaterrako erregina ezkontide bat izan zen. Joana Henrike VIII.a Ingalaterrakoa erregearen hirugarren emaztea izan zen, baita Eduardo VI.a Ingalaterrakoaren ama ere.
Bere bizitza eleberri, antzezlan, kantu, opera, telebistako drama eta film ugaritan egokitua izan da, horien artean The Tudors eta The Six Wives of Henry VIII.
* Datuak: Q182637
* Multimedia: Jane Seymour / Q182637
# Joana Valoisekoa (1464-1505)

Joana Valoisekoa (Nogent-le-Roi, 1464ko apirilaren 23a - Bourges 1505eko otsailaren 4a) Frantziako printzesa eta erregina izan zen, Eliza katolikoak kanonizatua.

## Haurtzaroa eta nerabezaroa

Frantziako Luis XI.a erregearen eta Karlota Saboiakoa erreginaren alaba izan zen. Erregea, bere aita, asko desilusionatu zen bere jaiotzarekin, bere oinordeko desiratuaren zain zegoelako. Istorio asko kontatu dira Joana itxuragabea zen ala ez buruz. Jaio zen egunean, Karlota erregina haur eder batez erditu zuela jakinarazi zioten, gero errakitismoa eta eskoliosia diagnostikatu zitzaizkion, bizkarrezurraren deformazioa, behealdeko gorputz-adarren eta pelbisaren garapen desberdina eta hezur ahulezia orokorra. Printzesa txikia bere amarekin bizi izan zen 5 urte bete arte Amboiseko gazteluan, gero Linieresko gaztelura eraman zuten, eta bere anaiek, Karlosek eta Anak, Amboisen jarraitzen zuten.
Frantzisko Beaujeukoa Linieresko jaunak eta bere emazte Ana Culanekoak hazi zuten, Luis XI.a erregeak berak aukeratuak. Neskatoa asko maitemindu zen haiekin, eta giro maitekor eta erlijioso batez inguraturik hazi zen. Erlijio-irakaskuntzak oso eremu emankorra aurkitzen zuen neskato honengan.

## Ezkontza

Erregeak, bere aitak, ez zuen berari buruz asko jakin nahi, baina hura estratega politiko handia zenez, Joana oraindik oso txikia zenean hasi zen ezkontza antolatzen. Bere lehengusu Luis, bere osabaren, Valoiseko Carlos dukearen eta Clevesko Maria printzesaren semea, printzesaren etorkizuneko senar gisa aukeratu zuten; 1476ko maiatzaren 19an Bloisen ezkontza-kontratua sinatu zen.
Etorkizuneko amaginarreba ezagutu zuenean, ia zorabiatu egin zen printzesa gaztea zein deformatua zegoen ikustean. Ezin zen ezer egin eta etorkizuneko Luis XII.a gazteak berarekin ezkondu behar izan zuen; 1476ko irailaren 8an, bi gazteak Montrichard gaztelura eraman zituzten eta ekitaldi pribatu batean elkartu ziren. Ezkontza honen gauza bitxia zera da, ezkontza bete zen ala ez adierazten ez dagoela, garai honetan ezkontza betetzeak zuen garrantzia ikusita.
Louis printzeak ez zuen bere emaztearen presentzia onartzen, eta etengabeko umiliazioa jasan zuen; Limieresen bizi zen gehienetan, gortetik isolatuta, eta senarrak nahitaez bisitatzen zuenean, emakumeak ehizatzen edo atzetik pasatzen zuen denbora. Luis XI.a erregeak batasun horren oinordekoak nahi zituen eta bere suhiari ezkontza betebeharra betetzea ezarri zion. Louis printzeak beti ukatuko zuen ezkontza hau bete izana.

## Familia

Zuhaitz genealogikoa :
Karlos VII.a Frantziakoa
Luis XI.a Frantziakoa
Marie of Anjou
Joana Valoisekoa (1464-1505)
Louis I, Duke of Savoy
Karlota Savoiakoa
Anne of Cyprus :

## Kanpo estekak

* Datuak: Q236220
* Multimedia: Joan of France, Duchess of Berry / Q236220
# Joandaitsasi

Joandaitsasi, Nafarroa Garaian dagoen euskal mendia da.
Gutxi izanen dira Ortxikaskoko gailurra bisitatu ondoren, iparralderantz luzatzen den bizkar luzean barrena menturatuko direnak: gailur aipagarririk ez, eta sasien infernu baten promesa.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Joandaitsasi (Mendikat)

## Kanpo estekak

* Joandaitsasi, http://www.euskal-herria.org/.
# Joanen Bigarren Gutuna

Joanen Bigarren Gutuna edo, labur, 2 Joan (2 J) Bibliako Itun Berriko gutun katolikoetako bat da, Joanen hiru gutunetako bigarrena. Gutunak ez dauka igorlerik, baina, bere estilo eta edukia dela-eta, Joan Apostoluak idatzi zuela uste ohi da. Gutuna koinez idatzia dago.
Bigarren gutun honek hamahiru txataleko kapitulu bat dauka. Joanen Hirugarren Gutunaren atzetik Bibliako libururik laburrena da.

## Egilea

Gutunean ez da ez egilearen, ez igorlearen izenik aipatzen. Bere eduki eta estiloa Ebanjelioa Joanen araberaren eta Joanen beste gutun bien oso antzekoak direnez gero, Joanen Bigarren Gutuna Joan Apostoluak idatzi zuela uste da. Joanek gutunak idatzi ez balitu ere, seguru asko, gutunok Ebanjelioa Joanen araberaren talde edo eskola teologiko berean jatorria leukakete behintzat.
Gutunean egileak "ikasle zahar" izena ematen dio bere buruari, seguru asko, gutunaren igorleek idazlea ohorez hala ezagutuko zuten. Agintea eta duintasuna adierazten dituen titulua da, eta elkarte-buruei ematen zitzaien. Asiako elizetan bereziki, apostolu-tradizioaren lehen lekukoei ematen zitzaien izen hori: Jaunaren ikasle izandakoei edota haieezagutu zituztenei. Joan Presbiteroa gutun honen eta 3 Joanen egilea dela uste da.
Joan Apostolua ustezko egilea den idazlanen egiazko egilea ote den auziari joandar auzi deritzo.

## Hartzaileak

Joanen Bigarren Gutuna "andere hautatuari eta haren seme-alabei" zuzenduta dago, eliza-elkarte jakin bat eta bertako kideak deitzeko era poetikoa. Andere hitza (κυρία) testuinguru profanoan elkarte esateko erabili zen, eta Itun Berriko zenbait testutan sinesleen elkarteari Kristoren neska-lagun izena ematen zitzaion.

## Edukia

Joanen Lehen Gutuna ez lez, Joanen Bigarren Gutuna benetako gutuna da. Testu laburra da, eta papiro-orri batean sartzen da (Joanen Hirugarren Gutunaz gauza bera esan daiteke), sasoiko gutunek edukitzen zuten ohiko luzera. Horretaz gain, elkartasuna eskatzen du, eta aginduak betetzea.

### Egitura

* Agurra (1:1-3)
* Elkar maitatu (1:4-6)
* Kontuz antikristoekin (1:7-11)
* Azken agurra (1:12-13)

## Erreferentziak

* 1 2 «2 J 1:1 - BIBLIJA.net - Biblia interneten» www.biblija.net (Noiz kontsultatua: 2021-05-01).
* ↑ (Ingelesez) Schonfield, Hugh J.. (1998). «Preface to the Letters of John the Elder» The Original New Testament. The definitive translation of the New Testament in 2000 years. Shaftesbury, Dorset (Erresuma Batua): Element Books Ltd, 533-534 or..

## Ikus, gainera

* Biblia
* Itun Berria
* Joan Ebanjelaria

## Kanpo estekak

* Elizen Arteko Bibliako Joanen Bigarren Gutuna
* Joanes Leizarragaren Bibliaren Joanen Bigarren Gutuna
* Datuak: Q131453
* Multimedia: Second Epistle of John / Q131453
* Jatorrizko testuak: Biblia/2 Joan
# Kikuzo Kisaka

Kikuzo Kisaka (japonieraz: 木坂 規矩三) Japoniako futbolaria izan zen.

## Selekzio nazionala

Japoniako selekzioarekin: 1923ko 2 aldiz jokatu izan du.
Japoniako selekzioarekin :
| Urtea | Partida | Gol |
| 1923 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q660722
# Kikuyu (etnia)

Kikuyua Kenyako talde etnikoa da, bantu multzoko kikuyu hizkuntzan mintzatzen dena. 6,623 milioi lagun ziren 2009an, Kenyako Errepublikako biztanleriaren %22. Erdialdeko lur emankorretan bizi dira, Kenya mendiaren eta Rift Haran Handiaren artean.

## Izena

Kikuyu gîkûyû hitzaren swahilizko forma da; hala ere, kikuyuek agĩkũyũ deitzen diote beren buruari.

## Historia

Kolonizazioa baino lehenago, aldameneko masai etniarekin harreman ona zeukaten kikuyuek. Alabaina, 1880ko hamarkadatik aurrera, ingelesek kostaldean eta geroago Nairobin eraiki zituzten koloniak. Victoria aintziraraino burdinbidea ere eraiki zuten. Horretarako, kikuyuei lurrak kendu zizkieten, eta erreserba txiki batera eraman zituzten.
Hori dela eta, Kenyako independentziarako borrokan, kikuyuek parte-hartze handia izan zuten. 1920ko hamarkadarako botere kolonialaren kontrako erresistentzia antolatuta bazeukaten. Tartean, etorkizunean herrialdeko presidentea izatekoa zen Jomo Kenyatta zegoen. Bigarren Mundu Gerraren ostean, besteak beste Dedan Kimathi buruan zuen Mau-Mau matxinadan paper garrantzitsua jokatu zuten kikuyuek.

## Erreferentziak

* ↑ Euskaltzaindia. (PDF) 90. arauaː Munduko herriak eta etniak. .
* ↑ Kenya. Berria Estilo Liburua, berria.eus.
* ↑ Gikuyu. ethnologue.com (Noiz kontsultatua: 2019-08-25).

## Kanpo estekak

* Datuak: Q203178
* Multimedia: Kikuyu people / Q203178
# Kikunbera etxea

Kinkunbera etxea familia bakarreko etxebizitza bakartua da, Bermeon dagoena (Bizkaia). Arkitektura arrazionalista da, Fernando Arzadun arkitektoak 1920ko hamarkadan eraikia, itsasontzi baten erreprodukzioa egiten duena. Bertan Juan Arzadun idazlea hil zen, 1950ean; arkitektoraren aita zen.
1994ko abenduaren 14an, Eusko Jaurlaritzak kultura ondasun izendatu zuen, monumentu sailkapenarekin.

## Ezaugarriak

Eraikina malda malkartsu batean kokatua dago, Bermeoko portuaren eta Mundakako errepidearen arteko itsaslabar batean.
Oinplano konplexua duen eraikina da, itxura laukizuzena duena, baina alde bateko ertzak lantzertuak eta hautsiak dira. Garapen horizontal handia duen eraikina izanik, honela erabakitzen da bere garaiera: erdisotoa, beheko solairua, solairu nagusia eta beste bi solairu gehiago eraikinaren gainean dorre baten antzera jaikitzen den multzo kubikoan, guztiaren gailurrean masta bat duela. Azalera desberdinak dituenez, mailaketa argia azaltzen da eraikinean. Azpimarratzekoa da, ordea, terraza moduko solairuak eta sabai lauak dituela.
Fatxadei, bestalde, bi eginkizun jarri zaizkie batetik, solairuen arteko itxitura egiten dute eta, bestetik, itsasontzi itxura ematen diote etxeari.

## Ikus,Gainera

* Bermeoko udaletxea
* Donieneko atea
* Ertzila dorretxea
* Kasinoa
* Santa Eufemia Eliza
* Juan Arzadun

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kikunbera etxea kultura ondasun izendatzeko erabakia, Euskal Herriko Agintaritzaren Aldizkaria.
* Kikunbera etxea, hiru.com webgunean.
* Datuak: Q5491272
* Multimedia: Casa Kikumbera, Bermeo / Q5491272
# Kikongozko Wikipedia

Kikongozko Wikipedia Wikipediaren kikongozko edizioa da. 2009ko urriaren hasieran 570 artikulu zituen eta Wikipedien zerrendan 195.a zen.

## Kanpo estekak

* Kikongozko Wikipedia
* Datuak: Q8565463
* Multimedia: Kikongo Wikipedia / Q8565463
# Kikuchi Yōsai

Kikuchi Yōsai (japonieraz 菊池容斎, Kikuchi Yōsai? 1781eko azaroaren 28a - 1878ko ekainaren 16a), Kikuchi Takeyasu edo Kawahara Ryohei bezala ere ezaguna, japoniar margolari bat izan zen, herrialde horretako pertsonaia historikoen bere margolan monokromatikoengatik ezaguna.
Edoko Kawahara izeneko samurai baten semea izan zen, baina Kikuchi klanak adoptatu zuen, Tokugawa klanaren antzinako oinordekotzazko basailuak zirenak. Hamazortzi urterekin, Takata Enjoren ikaslea izan zen, baina, Kano, Shijo eta Maruyama eskolen printzipioak ikasi ondoren, ziuraski Ozuirekin, Maruyama Okyoren seme bat zena, estilo independente bat garatu zuen, Tani Bunchorekin nahiko antzekotasuna izanez.
Japoniar heroien bere marraztutako historia, Zenken Kojitsu izenekoa, tinta monokromatikozko margolari bezala zuen abileziaren lan azpimarragarri bat da. Bere lana, Japoniako historiako 500 pertsonaia garrantzitsu hartzen dituena, baliabide historikoki extensiboa da, are arkeologikoa ere. Zenken Kojitsu lana, jatorrian, xilografian inprimatutako hamar liburutan inprimatua izan zen, 1878an, Kikuchi hil zen urte berean.

## Zenken Kojitsu lanean agertzen diren pertsonaia batzuk

* Murasaki Shikibu (978 – 1016, olerkaria)
* Abe no Seimei (921 – 1005, onmyōji)
* Fujiwara no Fuhito (659 – 720, gortetarra)
* Minamoto no Yoshitsune (1159 – 1189, Genpei Gerretako heroia)
* Sakanoue no Tamuramaro (758 – 811, jenerala)
* Sei Shonagon (965 – XI. mendearen hasiera, gortetarra eta olerkaria)
* Yamatotakeru (IV. mendea, printze mitikoa)
* Tomoe Gozen (1161 – 1184, samuraia)
* Taira no Kiyomori (1118 – 1181, samuraia eta Japoniako gobernaria)
* Ono no Komachi (825 – 900, olerkaria)
* Kibi no Makibi (695 – 775, gortetarra eta aditua)
* Fujiwara no Kamatari (614 – 669, gortetarra eta Fujiwara klanaren sortzailea).
* Ki no Tsurayuki (872 – 945, olerkaria eta gortetarra)
* Bun'ya no Watamaro (765 – 823, gerlaria)
* Abe no Nakamaro (698 – 770, olerkaria eta administratzailea)
* Benkei (1155 – 1189, monje gerlaria)
* Datuak: Q700019
* Multimedia: Kikuchi Yōsai / Q700019
# Kiko de la Rica

Francisco "Kiko" de la Rica (Bilbo, Bizkaia, 1965eko apirilaren 6a) zinemako argazki-zuzendari bizkaitarra da.

## Biografia

Madrilen eskuratu zuen argazkilari profesionalaren titulua. Zinemagintzan, film labur garrantzitsuetan hasi zen lanean: Juanma Bajo Ulloaren El reino de Víctor (1989; "Biktorren Erreinua"), Álex de la Iglesiaren Mirindas asesinas (1990). Bideoklipak ere egin zituen: Koldo Aguinagalderen Ruper Ordorika (1992) eta Kike Loiolaren Segundo Banana (1992).
ETBn ere lan egin zuen: Jon Intxaustegiren Txorro Morro. 1994an egin zuen lehen lan handia, Daniel Calparsororen Salto al vacío filmaren argazki-zuzendaritza. Hurrengo urtean ere Kalparsororekin lan egin zuen, Pasajes (1995) filmean. Orduz geroztik lan garrantzitsu asko egin du, eta besteak beste iragarki askotan parte hartu du, zenbaitetan zuzendari ospetsuekin (Juanma Bajo Ulloa, Álex de la Iglesia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261460
# Kikongo

Kikongo Erdialdeko Afrikako hizkuntza da, Niger-Kongoko familiakoa eta Bantu subfamiliakoa. Kituba kreolera sortu zuen, eskualdeko lingua franca moduan.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q33702
* Multimedia: Kikongo language / Q33702